

Χίος, 16 Σεπτεμβρίου 2022

**ΑΝΑΚΟΙΝΩΣΗ**

Σε συνέχεια της με αριθμό 112191/ΓΔ1/15.09.2022  Εγκύκλιο της Υπουργού Παιδείας και Θρησκευμάτων με θέμα: «***Διαδικασίες εγγραφής και αποστολή πινάκων εισαγομένων που υπέβαλαν ηλεκτρονική αίτηση εγγραφής σε Τμήματα/Σχολές της Τριτοβάθμιας Εκπαίδευσης και αίτηση διαγραφής από προηγούμενο Τμήμα/Σχολή*.»**  σας ενημερώνουμε για τα ακόλουθα:

* **Σε περίπτωση που δεν καταστεί δυνατή η ηλεκτρονική εγγραφή** εισακτέου/ας για οιονδήποτε λόγο (π.χ. μη κατοχή Α.Μ.Κ.Α. ή αριθμού κινητού τηλεφώνου, ανωτέρα βία, σοβαρή ασθένεια, στράτευση ή απουσία στο εξωτερικό, θεομηνία ή άλλο σπουδαίο λόγο εξαιτίας του οποίου δεν κατέστη δυνατή η εμπρόθεσμη ηλεκτρονική εγγραφή έως 09/09/2022), **είναι δυνατή η εγγραφή** μετά την πάροδο της προθεσμίας υποβολής της ηλεκτρονικής αίτησης**, ύστερα από αίτηση του/της εισακτέου/ας,** στην οποία εκτίθενται οι λόγοι της καθυστέρησης.

**Η εν λόγω εκπρόθεσμη αίτηση εγγραφής υποβάλλεται εντός αποκλειστικής προθεσμίας σαράντα πέντε (45) ημερών από την ημερομηνία λήξης της προθεσμίας υποβολής της ηλεκτρονικής αίτησης εγγραφής (ήτοι έως και 24/10/2022)**

**Η εγγραφή ολοκληρώνεται ή μη, με αιτιολογημένη απόφαση του αρμόδιου οργάνου του Τμήματος, ήτοι της Συνέλευσης**.

* Στην παραπάνω περίπτωση, η διαδικασία εγγραφής πραγματοποιείται με **υποβολή της αίτησης** **απευθείας προς τη Γραμματεία** του Τμήματος ή της Σχολής **είτε με φυσική παρουσία, είτε με τη χρήση ηλεκτρονικών μέσων** (π.χ. υποβολή της αίτησης μέσω μηνύματος ηλεκτρονικού ταχυδρομείου ή ειδικά σχεδιασμένης πλατφόρμας) **είτε με ταχυδρομική αποστολή**. **Κατά τη χρήση ηλεκτρονικών μέσων ή ταχυδρομικής αποστολής**, για την ολοκλήρωση της εγγραφής **απαιτείται η υποβολή υπεύθυνης δήλωσης του επιτυχόντος και αιτούντος την εγγραφή, η οποία εκδίδεται μέσω του ιστότοπου**[**www.gov.gr**](http://www.gov.gr) **ή φέρει φυσική υπογραφή με βεβαίωση του γνησίου αυτής,** στην οποία θα δηλώνει ότι όλα τα στοιχεία και τυχόν δικαιολογητικά που υποβάλλει, είναι ακριβή και αληθή.

**Τυχόν επιτυχόντες/ούσες, που δεν εγγράφηκαν ούτε με αυτή τη διαδικασία, χάνουν το ως άνω δικαίωμα εγγραφής.**

* Σημειώνεται ότι οι επιτυχόντες/ούσες της ειδικής κατηγορίας πασχόντων από σοβαρές ασθένειες 2022, είτε ολοκλήρωσαν την ηλεκτρονική εγγραφή είτε θα εγγραφούν απευθείας στη Γραμματεία του Τμήματος επιτυχίας, σύμφωνα με την παρ. 6 του άρθρου 6 της Υ.Α. Φ.153/52642/Α5/10-05-2022 (Β΄2320), πρέπει, οι ίδιοι ή μέσω εξουσιοδοτημένου προσώπου, να καταθέσουν στις Γραμματείες αυτοπροσώπως ή, εναλλακτικά, με ταχυδρομική αποστολή με συστημένη επιστολή και απόδειξη παραλαβής τα δικαιολογητικά που αναφέρονται στο σημείο 3 της εγκυκλίου, προκειμένου να ολοκληρωθεί η εγγραφή τους.
* Ο ηλεκτρονικός πίνακας με τα στοιχεία των αιτούντων διαγραφή που αποστέλλεται στα Ιδρύματα, αντικαθιστά την αίτηση για διαγραφή που προσκόμιζαν οι φοιτητές/τριες στις Γραμματείες των Τμημάτων/Σχολών, προκειμένου να λάβουν τη βεβαίωση διαγραφής από τη Γραμματεία του προηγούμενου Τμήματος/Σχολής και να την παραδώσουν στη Γραμματεία του νέου Τμήματος/Σχολής. Συστήνεται η άμεση ολοκλήρωση της διαδικασίας των διαγραφών και η κοινοποίηση της βεβαίωσης διαγραφής στη Γραμματεία του νέου Τμήματος και στο ηλεκτρονικό ταχυδρομείο του επιτυχόντα, από τη Γραμματεία του Τμήματος διαγραφής.
* Στην εξαιρετική περίπτωση κατά την οποία ο/η επιτυχών/ούσα δεν επιθυμεί τελικά την ολοκλήρωση της εγγραφής του στο νέο Τμήμα ή Σχολή επιτυχίας, δύναται πριν την έκδοση των βεβαιώσεων διαγραφής της προηγούμενης παραγράφου, να υποβάλει προς τη Γραμματεία του προηγούμενου Τμήματος ή Σχολής αίτηση – υπεύθυνη δήλωση ανάκλησης της διαγραφής που αιτήθηκε ηλεκτρονικά.

Στην περίπτωση των ήδη εγγεγραμμένων η εγγραφή τους τελεί υπό την αίρεση της διαγραφής τους από το προηγούμενο Τμήμα ή Σχολή.

Γραμματεία ΠΠΣ ΤΜΟΔ